ร้านนี้เป็นร้านเล็กๆ มีที่นั่งไม่เยอะค่ะ อยู่ข้างหลังร้านSubway เป็นร้านสีเหลืองๆ คือเอาจริงๆนะ อยู่แถวนี้มานานมากๆ หลายปีเลย แล้วก็ไม่เคยมาร้านนี้ จนเพื่อนแนะนำ ซึ่งกลายเป็นว่า มีหลายคนไม่รู้จัก ทั้งๆที่กาแฟก็ใช้ได้ อาหารเช้าก็มี บริการก็ดี งง จริงๆ 

ร้านนี้จะเปิดตั้งแต่7โมงเช้า มีอาหารให้แบบ ไข่กระทะ ไข่ดาว ออมเล็ต ไข่ลวก หรือแม้กระทั่งไข่คน / ไส้กรอก แฮม สลัด และเหล่าขนมปัง ซึ่งถ้าเราสั่งชุดอาหารเช้า เราจะได้ไข่ ไส้กรอก สลัด และน้ำส้ม หรือกาแฟ 
เจ้าของร้านน่ารักมากค่ะ เป็นกันเองแล้วก็แนะนำดีทีเดียว 
กาแฟที่นี่ใช้กาแฟดาวค่ะ ส่วนเครื่องดื่มก็มีหลากหลาย เช่นชา โกโก้ นม มีให้เลือกมากมายจริงๆ ส่วนตัวจะชอบทานชานมซีลอนของที่นี่ ไม่หวานมาก และหอมเลยทีเดียว ถ้าเป็นช่วงเช้าๆหน่อย จะสั่งขนมปังปิ้งชีส ซึ่งจะฟิลล์เหมือน ขนมปังปิ้งของซิสเลอร์ 
ราคาเครื่องดื่มจะมีตั้งแต่45ขึ้นค่ะ ราคาไม่แพง และได้ของอร่อยเป็นมื้อเช้า ดีจริงๆ 
อยากให้ลองมาทานดูค่ะ ร้านเล็กๆที่น่ามานั่งจริงๆ  อ้อ...อย่าลืมทักเจ้าหมูบินด้วยนะคะ เป็นสุนัขตัวน้อยแสนน่ารักผู้เป็นการ์ดให้ร้านค่ะ